لەناو دیدارەگە؛ وەگورەی  بەیاننامەی سەرۆکایەتی هەرێم کوردستان، باس لە پەرەپیدان پەیوەندییەیل ئیران و عراق و هەرێم کوردستان و ڕێککەفتن ئەمنی ناوەین عراق و ئران و پەیوەندییەیل ناوەین هەولێر و بەغدا کرد.
بارزانی دووپات لە گرنگی پەیوەندی وەرد ئیران کرد جویر هاوسای گرنگیگ ئەرا هەرێم کوردستان  و وت: هەرێم پابەندە وە ڕێککەفتن ئەمنی ناوەین عراق و ئیران، هەمیش باس ئەوە کرد کە هەرگیز ری وە هەر هەڕەشەیگ لەبان ئیران لەلایەن هەرێم کوردستانەو نیریەێد، ئەوەیش وە دەسنشانکرن ئەرا گروپە چەکدارە نەیارەیل تەهران لەبان خاک هەرێم کوردستان.
لەلای خوەییش باڵیۆز ئیران باس گرنگی پەیوەندییەیل وڵاتەگەی وەرد عراق و هەرێم کوردستان کرد و سوپاس سەرۆک هەرێم کرد ئەرا ئاسانکاری لە پیشوازیکردن لە زیارەتکەرەیل ئیرانی زیارەت چلەی ئیمام حسێن.
لە دیدارەگە باس رەوشەیل هەرێم وەگشتی و چەن باوەتیگ ترەک خاوەن گرنگی لەلای هەردوگ لایەنەگە کریا.
